# **TÁJÉKOZTATÓ**



**TERÉZVÁROSI**

**NYÁRI NAPKÖZIS TÁBOR**

**2023.06.26. – 2023.08.18.**

 *** ***

**Szervező:
Terézvárosi Kulturális Közhasznú Nonprofit Zrt.**

**(Eötvös10 Művelődési Ház)**

**Kedves Gyerekek!**

A hagyományoknak megfelelően az idén is megszervezzük a nyári napközis tábort, ahová sok szeretettel hívunk és várunk Benneteket!

Kulturális és sportrendezvények, kirándulások, vetélkedők, kézműves foglalkozások és sok más program szervezésével szeretnénk minél több élményhez juttatni a résztvevőket.

A fentieken kívül lehetőség lesz arra is, hogy mindenki a saját érdeklődésének megfelelően speciális foglalkozásokon vehessen részt. A tervezett foglalkozások felsorolását ebben a tájékoztatóban megtalálod.

Mivel hosszabb-rövidebb időt fogunk közösen eltölteni, szükség van arra, hogy bizonyos szabályokat közösen elfogadjunk, és betartsuk a tábor házirendjét, amit szigorúan fogunk ellenőrizni. A házirendet a következő oldalon olvashatjátok.

Reméljük, sikerült felkeltenünk érdeklődéseteket a tábor iránt, és személyesen is találkozni fogunk a nyáron!

**Tisztelt Szülők!**

A terézvárosi önkormányzat megbízásából ezen a nyáron is szeretnénk segítséget nyújtani a családoknak, és megoldani a gyerekek felügyeletét azokban az időszakokban, amikor a családoknak szükségük van erre, de arra kérjük Önöket, hogy gondosan tanulmányozzák át ezt a tájékoztatót, és vegyék figyelembe a változásokat, szigorításokat. Kérjük, hívják fel gyermekeik figyelmét is a **szigorúbb házirend** **betartására**. A programokat most is igyekszünk úgy összeállítani, hogy mindenki megtalálhassa a számára érdekes elfoglaltságokat, de azért a pihenésé lesz a főszerep.

A tájékoztató további részében olyan információkat találhatnak, amelyek a táborozás mindennapjaival kapcsolatos tudnivalókat tartalmazzák.

Amennyiben a táborszervezést érintő jogszabályok vagy a járványügyi szabályok változnak, ehhez mi is alkalmazkodni fogunk, ezért a táboroztatás feltételeiben a VÁLTOZTATÁS JOGÁT FENNTARTJUK!

## **Információs telefonszámok:**

**Terézvárosi Kulturális Közhasznú Nonprofit Zrt. (Eötvös10)**

**+36-1/690-0995**

**Bajza Utcai Általános Iskola: +36-1/473-0181**

## **A NYÁRI NAPKÖZIS TÁBOR HÁZIRENDJE**

A tábort azért szervezzük, hogy mindenki jól érezze magát a nyári szünidőben, de a vidám és gondtalan pihenés alapvető feltétele, hogy az alábbi szabályokat minden diákunk betartsa:

1. **A táborban csak egészséges gyerekek tartózkodhatnak, ezért az egészségügyi nyilatkozat hétfői leadása alapfeltétele a táborban való részvételnek, enélkül a gyermeket nem tudjuk fogadni.**
2. **A táborban való részvétel feltétele a jelentkezés, ill. a térítési díj befizetése az 5. oldalon megjelölt határidőig.** Kérjük a T. Szülőket, hogy a kiírásnak megfelelően, határidőre fizessék be az étkezési díjat.

A határidő letelte után nem tudunk jelentkezést elfogadni, így a gyermeket a következő héten nem tudjuk fogadni a táborban.

1. **A térítésmentesen étkező diákok szüleinek is mindig a befizetési határidőig kell jelezniük a következő heti részvételt, ellenkező esetben nem tudjuk gyermeküket a táborban fogadni.**

**Ha betegség vagy más ok miatt mégsem tudja a gyermek igénybe venni a tábori szolgáltatásokat, kérjük, szíveskedjenek ezt időben jelezni, hogy az önkormányzat által fizetett étkezést, illetve az előre lefoglalt programokat le tudjuk mondani.**

1. **Alapvető követelmény** a táborban, hogy a diákok szót fogadjanak a csoportvezető tanároknak, a tábor területét engedély nélkül ne hagyják el, a közlekedések során is körültekintőek legyenek. Aki ezeket a feltételeket nem tartja be, eltanácsolható a táborból.
2. Kérjük, hogy minden gyermek lehetőség szerint reggel 8.00-ig érkezzen a táborba. A későbbi érkezést előző délután személyesen, vagy aznap reggel telefonon kérjük jelezni a +36-1/473-0181-es telefonszámon. A bejelentés nélkül 9.00 után érkezőket nem tudjuk fogadni a táborban.
3. Délután csak felnőtt hozzátartozó kíséretével lehet a tábor területét elhagyni. Ez alól csak a szülő írásos kérése esetén tehetünk kivételt.
4. A táborozás során – az iskolákhoz hasonlóan – tilos a dohányzás, az alkohol- és drogfogyasztás.
5. **Súlyos magatartási problémák** (pl. verekedés, a saját, ill. más testi épségének veszélyeztetése, trágár kifejezések rendszeres használata, mások tulajdonának elsajátítása, a felnőttekkel való szembeszegülés) **esetén a diák azonnal kizárható a táborozásból.**
6. A táborba szúró- és vágóeszközt hozni tilos.
7. A tábor, ill. a tábornak helyet biztosító iskola, valamint a külsős programhelyszínek felszerelési tárgyait, berendezéseit a rendeltetésüknek megfelelően kell használni, és ügyelni kell azok tisztaságára és épségére. Rongálás esetén a szülő/gondviselő anyagi felelősséggel tartozik az okozott kárért, és a felelős diák kizárható a táborból.
8. Minden táborozót arra kérünk, hogy fokozottan ügyeljen környezete tisztaságára.
9. Értékes tárgyat lehetőleg senki ne hozzon a táborba, de ha ez elkerülhetetlen, felelősséget a tábor szervezői nem tudnak érte vállalni.
10. Mobiltelefont mindenki saját felelősségére hozhat a táborba, de használni csak a táborvezető/csoportvezető tanár engedélyével szabad. Más táborozóról vagy felnőttről fotót vagy videót készíteni csak az érintett engedélyével szabad. **Amennyiben a diák nem tartja tiszteletben valamelyik társa vagy tanára személyiségi jogait, az a házirend megsértésének minősül, és a diák eltanácsolható a táborból.**
11. Fontos, hogy minden táborozó pontosan érkezzen a megbeszélt helyekre, ezzel is tiszteletben tartva a többieket.
12. Kérjük, hogy a közös programokon lehetőség szerint minden táborozó vegyen részt, így módja lesz megismerni több fajta tevékenységet és kipróbálni képességeit.
13. **Kérjük a T. Szülőket, hogy fertőző betegség tüneteivel ne engedjék a táborba gyermeküket.**
14. A betegség miatt a táborból hazaküldött gyermeket három napi otthon tartózkodás után vagy orvos által írt egészséges igazolással tudjuk ismét fogadni a táborban.
15. **Érkezéskor a szülők csak a kapuig kísérhetik a gyermekeket, távozáskor pedig a portánál jelezhetik, kiért jöttek.**
16. **Akik vétenek a házirend ellen, azok a továbbiakban nem vehetnek részt a tábor életében!** A házirend súlyos megsértése azonnali kizárást von maga után. Erről a táborvezető szóban és írásban (e-mailben) is értesíti a szülőt. Kisebb vétség esetén a táborvezető figyelmezteti a gyermeket, 3 figyelmeztetés után pedig eltanácsolhatja a táborból. A 2. figyelmeztetés után a táborvezető e-mailben értesíti a szülőt.

A táborozásban való részvétel feltétele, hogy mindenki elfogadja és betartsa ezeket a szabályokat. Így szeretnénk biztosítani a többiek kellemes időtöltését, pihenését.

**További fontos információk, kérések**

* A tábor üzemeltetője:

a VI. kerületi önkormányzat megbízásából

a Terézvárosi Kulturális Közhasznú Nonprofit Zrt. (Eötvös10)

(tel.: +36-1/690-0995; 1067 Bp., Eötvös u. 10.)

* **A tábor teljes időtartama és helyszíne:**

**2023.06.26. – 2023.08.18.: Bajza Utcai Általános Iskola**

(1062 Budapest, Bajza u. 49-51.; tel.: +36-1/473-0181)

* Befizetéskor kell jelezni – a szabad helyek függvényében -, hogy melyik csoportban (ld. 5. old.!) szeretnék elhelyezni a gyermeket.
* **Figyelem!** A táborba *elsősorban* a **terézvárosi lakcímmel vagy tartózkodási hellyel** rendelkező gyermekek jelentkezhetnek, emellett a nem itt lakó, de VI. kerületi általános iskolába járó gyermekek jelentkezését is elfogadjuk a szabad helyek függvényében.

Alsó korhatár: a legalább az 1. osztályt elvégzett diákokat fogadjuk a táborban.

* **Napirend:**

Gyülekező: reggel 7.30–7.50 között

Érkezés a programokról: 15.30–16.00 között

Ügyeletet reggel 6.30-7.30-ig, délután 16.00-17.00-ig biztosítunk.

***Kérjük a T. Szülőket, hogy legkésőbb 17 óráig vigyék el a gyerekeket, mert ügyeletes pedagógus csak eddig az időpontig tartózkodik a táborban!***

* A táborban napi háromszori étkezést biztosítunk (tízórai, ebéd, uzsonna).

**Az étkezés térítési díja 441 Ft/nap**

Az **étkezés lemondására** csak úgy van lehetőség, ha a teljes tárgyhét lemondásra kerül, ennek határideje a tárgyhetet megelőző csütörtök 9 óra. Ezen az időponton túl nem tudunk étkezési díjat visszatéríteni. Telefonszám: +36-70/375-3679;

+36-70/334-6296

A rendszeres gyermekvédelmi támogatásban részesülő tanulóktól kérjük, hogy az **első befizetéskor hozzák magukkal a határozat másolatát**.

**Az ingyen étkező tanulóknak a befizetési időpontokban jelezniük kell igényüket a következő heti részvételre, ellenkező esetben nem tudunk étkezést biztosítani számukra, így azon a héten nem táborozhatnak!** **Ha betegség vagy más ok miatt mégsem tudja a gyermek igénybe venni a tábori szolgáltatásokat, kérjük, szíveskedjenek ezt időben jelezni, hogy le tudjuk mondani az étkezést, ill. az előre lefoglalt programokat.**

**Étkezések befizetése**

**A befizetéssel és lemondással kapcsolatos információs telefonszámok:**

**+36-70/375-3679; +36-70/334-6296**

**Egyszerre maximum két hetet lehet befizetni, illetve előre jelezni.**

**A befizetés helye:**

**Bajza Utcai Általános Iskola** (1062 Budapest, Bajza u. 49-51.)

**A befizetés időpontja:**

**A tábor első két hetére (26. és 27. hét)**

**2023.06.13-án, kedden, valamint**

**2023.06.19-én, hétfőn 15.00-18.00 között a Bajza utcai iskolában.**

 **- Pótbefizetés az első két hétre** a szabad helyek függvényében:

**2023.06.20-án, kedden 15.00-18.00 között a Bajza utcai iskolában.**

**A további időszakokra a befizetési időpontok:**

**a tárgyhetet megelőző héten**

**kedd reggel 7.00–9.00 és 15.00–17.00 között**

 **- Pótbefizetés** a szabad helyek függvényében:

**csütörtök reggel 7.00–9.00 között**

**Akik a megadott határidőig nem fizetik be az étkezés díját, illetve térítésmentesen étkezők esetében nem jelzik részvételüket, a következő héten nem táborozhatnak!**

A 2023-as nyári napközis tábor időpontjai a **Bajza Utcai Általános Iskolában:**

26. HÉT: 2023.06.26. – 06.30. 30. HÉT: 2023.07.24. – 07.28.

27. HÉT: 2023.07.03. – 07.07. 31. HÉT: 2023.07.31. – 08.04.

28. HÉT: 2023.07.10. – 07.14. 32. HÉT: 2023.08.07. – 08.11.

29. HÉT: 2023.07.17. – 07.21. 33. HÉT: 2023.08.14. – 08.18.

**Figyelem!**

**A 6., 7. és 8. oldalon található adatlap és nyilatkozatok kitöltése, illetve aláírása nélkül nem tudjuk elfogadni a jelentkezést a táborba!**

**A tanulóknak minden héten hétfőn reggel a kitöltött és aláírt egészségügyi nyilatkozattal és az arra a hétre vonatkozó befizetési bizonylattal (ingyenesen étkezőknek is!) kell jelentkeznie a táborban. EZEK NÉLKÜL A GYERMEKET NEM TUDJUK FOGADNI!**

**Választható foglalkozások (csoportok):**

A tábor hagyományaihoz híven külön foglalkozásokat (csoportokat) is meghirdetünk, ebben az esztendőben is térítésmentesen. Ezekre az ebéd befizetésekor lehet jelentkezni.

Választható foglalkozások:

**ÚSZÁS (nem oktatás!) 50 főig**

**SPORT 25 főig**

**KÉZMŰVES** **50 főig**

**Adatlap**

(*Az olvashatóan kitöltött, aláírt adatlapot és nyilatkozatot a befizetéskor kérjük leadni!*)

Név: ………...………………………………………..

Iskola: …………..……………………………………...

Osztály: ……….…………….…………………………...

Lakcím: ……….…………...…………………………….

TAJ-szám: ……….…………………………………………

**Szülő/gondviselő neve: ………………………………………………**

**Telefonszáma: ……………..e-mail címe**: **……………………...........**

Egyebek (diéta, gyógyszerérzékenység, rendszeresen szedett gyógyszerek stb.): ……………………………………...………………………………….

……………………………………...………………………………….

Alulírott nyilatkozom, hogy gyermekem az alábbi **tartós betegségben**, **ételallergiában, rovarcsípés érzékenységben** szenved:

…………………………………………………………………………

**Az allergia súlyossági foka:** ……………………………………………..

Budapest, 2023………………….…..

………………………

szülő/gondviselő aláírása

**Nyilatkozat**

 ………………………………………. nevű gyermekem a napközis táborból

1. csak felnőtt hozzátartozó kíséretével jöhet el délutánonként.
2. egyedül hazajöhet délutánonként.

Budapest, 2023………………….…..

………………………

szülő/gondviselő aláírása

**HOZZÁJÁRULÓ NYILATKOZAT SZEMÉLYES ADATOK**

**KEZELÉSÉHEZ**

Alulírott kijelentem, hogy önkéntesen ***hozzájárulok***, hogy a 6. oldalon található adatlapon és az egészségügyi nyilatkozatban (8. old.) megjelölt saját, illetve a gyermekemre vonatkozó személyes adatokat a Terézvárosi Kulturális Közhasznú Nonprofit Zrt. mint **Adatkezelő** az alábbi célokra kezelje:

**Adatkezelés célja**: a Terézvárosi Nyári Napközis Tábor szervezése, a gyerekek csoportbeosztása, felügyelete, programjaik szervezése, étkezésük biztosítása.

Adatkezelő a következő előzetes tájékoztatást adta meg részemre a magam és gyermekem személyes adatainak kezelésével összefüggésben: a Társaság fentiekben megjelölt célú adatkezelésének jogalapja az érintett hozzájárulása, amely egyértelmű és kifejezett. A fentiekben rögzített célú megkereséshez érintett egyértelmű, kifejezett hozzájárulását adja meg, az adatainak kezelésére vonatkozó tájékoztatást követően, papír alapú nyilatkozat útján. A személyes adatok címzettjeinek kategóriái (akik megismerhetik az adatokat): a Társaság vezetője, a tábor szervezési feladatait munkakörük alapján ellátó munkavállalók. A kezelt személyes adatok köre: név, cím, telefonszám, e-mail cím, TAJ-szám, születési idő, iskola és osztály, a gyermekre vonatkozó egészségügyi információk, a gondviselő neve, elérhetősége. Az adatkezelés helye: a Társaság székhelye, valamint a napközis tábor helyszíne. Az adatkezelés időtartama: a személyes adatok kezeléséhez adott hozzájárulás visszavonásáig. Tudomásul vettem, hogy jogomban áll kérelmezni az adatkezelőtől a személyes adataimhoz való hozzáférést, személyes adataim helyesbítését, törlését, kezelésének korlátozását, jogom van az adathordozhatósághoz, hozzájárulásom időbeli határ nélküli visszavonásához, illetőleg panasszal fordulni a Nemzeti Adatvédelmi és Információszabadság Hatósághoz. Bővebb tájékoztatás található az Adatkezelő honlapján elérhető adatkezelési tájékoztatóban.

Budapest, 2023…………………..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 nyilatkozattevő (szülő/gondviselő)

**NYILATKOZAT**

Alulírott hozzájárulok, hogy ……………………………… nevű gyermekemről a napközis táborban, illetve a tábor által szervezett külsős programokon fényképek, videófelvételek készüljenek, és ezek a felvételek a szervező Terézvárosi Kulturális Közhasznú Nonprofit Zrt. és a Terézvárosi Önkormányzat honlapján, közösségi oldalain, a Terézváros magazinban és a táborról hírt adó TV-műsorokban megjelenjenek.

Budapest, 2023…………………..

A fentiekhez hozzájárulok (*a megfelelő aláhúzandó*): IGEN / NEM

…………………………

szülő/gondviselő aláírása

***Kérjük, az olvashatóan kitöltött és aláírt nyilatkozatokat***

***a táborozás első napján szíveskedjenek átadni***

***a csoportvezető pedagógusnak vagy a védőnőnek!***

**Egészségügyi nyilatkozat**

A gyermek neve: ………...…………………………………

A gyermek születési dátuma: .…………..………………………………

TAJ-szám: *(másolatot kérünk!)* …………………………………………...

A gyermek lakcíme: …………….……………………………...

A gyermek anyjának születési neve: …………...………………………….

Alulírott nyilatkozom, hogy gyermekemen nem észlelhetőek az alábbi tünetek:

láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyedés, váladékozó szembetegség, gennyes fül- és orrfolyás.

A gyermek tetű- és rühmentes.

Alulírott tudomásul veszem, hogy jelen nyilatkozatot **hetente ismételten**, a táborozás megkezdésekor, hétfőn reggel, a gyermek táborba érkezésekor át kell adni a táborvezetőnek vagy a védőnőnek. A nyilatkozat hiányában a gyermek nem léphet a táborba!

Budapest, 2023………………….…..

a szülő/törvényes képviselő aláírása: ……………………………………..

 neve: ……………………………………..

 lakcíme: ……………………………………...

 tel. elérhetősége: ……………………………………

 e-mail címe: …………………………………………